An amzer a chome gantan, goude e labour-skol, a roë da studian, da brezek ha da bedi. Ar beden, dreist-oll, oa e vagadurez. Pasion Hon Zalver a veze alïes war e spered, ha neuze e veze ken beuzet en Doue, ma tremene alïes an noz daoulinet en harz treid ar groaz. Evit moullan gwelloch choaz Pasion Hon Zalver en e ene, ech eas da bardonan da Jeruzalem. Eno, en em lakas da brezek dan Turked, gant an hast an evoa da skuilh e wad evit Jezuz-Krist. Mes ne oe ket roët dezan e choant. Peder gwech ech eas da Rom evit renti testent eus e zoujanz hag eus e garante evit Kador sant Per ha beziou an Ebestel, hag ive evit kaout brasoch induljansou evit e bechejou. Eun devez ma oa en hent evit mont da Rom, e oe paket gant al laeron. Ar re-man a lemas digantan kement a oa eus o doare, hag o vezan goulennet digantan ha nen devoa mui netra, hen lezjont da vont gant e hent. Ne oant ket choaz êt pell, pa chalvas ar zant aneze war o chiz; deut oa da zonj dezan en devoa eun nebeut peziou aour gwriet en e vantel, hag o chinnigas deze, en eur lavaret ne felle ket dezan o miret dre eur gaou. Al laeron, souezet o welet eun den ken eun, ken gwirion ha ken distag diouz pep tra, a rentas dezan kement o devoa laeret diwar e goust.